"Den kloge jomfru" gant Lis Vibeke Kristensen. Etre meur a soñj e choman evit treiñ an titl-se. Pe "speredek" pe "fur" evit "kloge". Pe "plac'h" pe "gwerc'hez" evit "jomfru". Setu-me o chom etre peder zroidigezh ! Pa 'm bo lennet muioc'h eus al levr e c'hellin divizout marteze.  Karantez a zegouezh etre Yann, deuet da zeskiñ e vicher ostiz hotel e restaorant e eontr e Paris, ha Nana deuet da vezañ "jeune fille au pair" evit tec'hiñ diouzh e familh e Bro Danmark.  Lenn  a ran er skrid-diverrañ ez aint o-daou da Vreizh. Yann a yelo da soudard e Bro an Aljeria, hag eñ lazhet eno. Chom a raio Nana e Breizh ha delc'her he-unan hotel ar familh. Setu he buhez-hi oc'h ober al lodenn vras eus ar romant.  Un arroudennadig 'm eus kavet fentus. Pa lavar Nana da Yann ez eo-hi Danadez e c'hoarzh daoulagad hemañ hag e respont :  "Viking. Eveldon !"  ha neuze, "c'hwezet" an tamm anezhañ, evel pa vefe o tisplegañ holl :  "Eus Breizh on"